Document ID: 31996R1349

Komisjoni määrus (EÜ) nr 1349/96,
11. juuli 1996,
millega muudetakse määrust (EÜ) nr 773/96, milles sätestatakse erandina määrustest (EMÜ) nr 3665/87, (EMÜ) nr 3719/88 ja (EMÜ) nr 1964/82 erimeetmed veise- ja vasikalihasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 894/96, [2] eriti selle artikli 13 lõiget 12,
ning arvestades, et:
komisjoni määruses (EÜ) nr 773/96 [3] (viimati muudetud määrusega (EÜ) nr 1044/96 [4]) sätestatakse erimeetmed teatavate eksporditehingute reguleerimiseks pärast seda, kui mitu kolmandat riiki on võtnud kaitsemeetmed veiste spongioosse entsefalopaatia vastu;
eksportijad ei tohiks oma tagatistest ilma jääda, kui kolmas riik või liikmesriik hävitab liha veiste spongioosse entsefalopaatia suhtes võetud meetmete raames;
kui eksportija peab veiste spongioosse entsefalopaatiaga seotud probleemide tõttu muutma sihtkohta, nähakse määrusega (EÜ) nr 773/96 ette sobiv lahendus juhuks, kui tegelikule sihtkohale vastava toetuse määr on madalam kui märgitud sihtkohale vastav määr, kuid mitte vastupidiseks juhuks; seepärast tuleb määrust (EÜ) nr 773/96 muuta;
käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 773/96 muudetakse järgmiselt.
1. Artikkel 3 asendatakse järgmisega:
"Artikkel 3
Määruse (EMÜ) nr 3665/87 artikli 20 lõike 3 punkti a, artikli 20 lõike 3 punkti b teises taandes osutatud 20protsendilist vähendamist ning artikli 23 lõikes 1 ja artikli 33 lõike 1 teises lõigus osutatud vastavalt 15protsendilist ja 20protsendilist suurendamist ei kohaldata 31. märtsini 1996 väljaantud litsentside alusel toimuva ekspordi suhtes, kui tolliformaalsused kolmandas riigis vabasse ringlusse lubamiseks on täidetud pärast 20. märtsi 1996."
2. Artikli 4 lõikesse 1 lisatakse järgmised taanded:
"- ekspordiga seotud tolliformaalsused, kuid mille kolmas riik hävitas tema poolt veiste spongioosse entsefalopaatia suhtes vastuvõetud meetmete raames, maksab eksportija tagasi kõik ettemakstud toetused ja asjaomaste toimingutega seotud tagatised tagastatakse, tingimusel et esitatakse tõend toodete hävitamise kohta,
- ekspordiga seotud tolliformaalsused, kuid mis on saadetud tagasi ühenduse tolliterritooriumile ja mille vastuvõtnud liikmesriik on hävitanud tema poolt veiste spongioosse entsefalopaatia suhtes vastuvõetud meetmete raames, maksab eksportija tagasi kõik ettemakstud toetused ja asjaomaste toimingutega seotud tagatised tagastatakse, tingimusel et esitatakse tõend toodete hävitamise kohta."
Artikkel 2
Käesolev määrus jõustub Euroopa Ühenduste Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. juuli 1996

Labels: 3
17
18
6